stanford-oval/wikipedia huggingface dataset:
ภฤคุ
ตำนาน > การทดสอบความอดทนของตรีมูรติ

ในภาควตปุราณะ หนึ่งในคัมภีร์ของลัทธิไวษณวะซึ่งบูชาพระวิษณุเป็นใหญ่ ระบุไว้ว่า ครั้นหนึ่ง บรรดาฤษีผู้ยิ่งใหญ่ได้มารวมตัวกันริมแม่น้ำสรัสวตีเพื่อเข้าร่วมในมหายัญบูชา สันตะและฤษีทั้งปวงไม่สามารถตัดสินได้ว่าในบรรดาเทพสูงสุดสามองค์ (ตรีมูรติ ได้แก่ พระพรหม พระศิวะ และพระวิษณุ)  นั้น เทพองค์ใดยิ่งใหญ่ที่สุด และคู่ควรกับการถวายยัญ ("บูชายัญ") ที่ซึ่งเป็นประธานตา (Pradhanta; ยิ่งใหญ่สูงสุด) ในบรรดาเหล่าบรรดาสันตะและฤษีผู้ยิ่งใหญ่ ทั้งหมดได้ตัดสินใจให้ภฤคุเป็นผู้ทดสอบและตัดสินว่าเทพองค์ใดในสามองค์ยิ่งใหญ่ที่สุด
มหาฤษีภฤคุเริ่มจากการเดินทางไปพบพระพรหม (บิดาของภฤคุ) ผู้ซึ่งกำลังท่องสวดพระเวทและใช้เวลาอยู่กับพระสรัสวตี พระมเหสี จึงไม่ได้สนใจภฤคุ ภฤคุโกรธมากและเริ่มก่นด่าพระพรหม พระพรหมจึงโมโห ภฤคุเลยรีบเดินทางต่อไปยังเขาไกรลาศเพื่อพบพระศิวะ ผู้ซี่งกำลังสนทนากับพระปารวตี พระมเหสี พระศิวะรำคาญและโกรธมากแต่ก็มีพระปารวตีคอยปรามไว้ ภฤคุจึงหนีออกมาและเดินทางต่อไปยังไวกูณฐ์ ที่ประทับของพระวิษณุ
เมื่อไปถึง ปรากฏว่าพระวิษณุกำลังบรรทมอยู่บนอนันตนาคราช ภฤคุจึงเตะเข้าที่อกของพระวิษณุเพื่อปลุกให้ตื่นด้วยความโมโห พระวิษณุตื่นขึ้นจากบรรทม ทักทายฤษี และค่อย ๆ นวดเท้าของฤษีพร้อมทั้งถามอย่างห่วงใยว่าภฤคุเจ็บหรือไม่ที่เตะตนไปก่อนหน้า ขณะกำลังนวดเท้าให้ พระวิษณุทำลายตาที่สามซึ่งอยู่บนเท้าของภฤคุ อันเป็นตัวแทนของความเย่อหยิ่งยโสของฤษี ฤษีรับรู้ได้อย่างทรมานว่าตนได้พลั้งวางตนด้วยความยโสไป และได้ขอการอภัยจากพระวิษณุ พระวิษณุให้อภัย และในที่สุดฤษีภฤคุจึงประกาศให้พระวิษณุเป็นเทพเจ้าที่ยิ่งใหญ่ที่สุดในสามตรีมูรติ
มังนึส คาลเซิน

| มังนึส คาลเซิน |
| --- | --- |
มังนึส คาลเซินที่การแข่งขันแชมป์โลกหมากรุกสากลในปี ค.ศ. 2021
เกิด: สเว็น มังนึส เอิน คาลเซิน  (1990-11-30) 30 พฤศจิกายน ค.ศ. 1990 (33 ปี) ทึนแบร์ นอร์เวย์

ประเทศ: นอร์เวย์
ตำแหน่งที่ได้รับ: แกรนด์มาสเตอร์ (2004)
แชมป์โลก: 2013
ระดับสมาพันธ์หมากรุกโลก: 2848 (พฤศจิกายน 2024)
ระดับสูงสุด: 2882 (พฤษภาคม 2014)
อันดับ: อันดับ 1 (กันยายน 2022)
อันดับสูงสุด: อันดับที่ 1 (มกราคม 2010)
 
เว็บไซต์: magnuscarlsen.com/en/
สเว็น มังนึส เอิน คาลเซิน (นอร์เวย์: Sven Magnus Øen Carlsen; เกิด 30 พฤศจิกายน ค.ศ. 1990) เป็นนักหมากรุกระดับแกรนด์มาสเตอร์ชาวนอร์เวย์ เขาเคยครองแชมป์โลกหมากรุกสากล 5 สมัย แชมป์โลกหมากรุกสากลประเภทแรพิด 4 สมัย และแชมป์หมากรุก 6 สมัย แชมป์โลกหมากรุกสากลประเภทแรพิดแชมป์โลกหมากรุกสากลประเภทบลิตซ์ คาลเซินครองสถิติระดับเรตติงสูงสุดในการจัดอันดับหมากรุกสากล FIDE ตั้งแต่วันที่ 1 กรกฎาคม ค.ศ. 2011 รองจากแกรี คาสปารอฟ ในผู้ที่ครองคะแนนสูงที่สุดยาวนานที่สุดในโลกด้วยระดับเรตติงสูงสุดของเขาที่ 2882 ซึ่งสูงที่สุดในประวัติศาสตร์ เขายังครองสถิติเล่นหมากรุกโดยไม่แพ้เลยติดต่อกันโดยแข่งกับนักหมากรุกระดับสูงในประเภทคลาสสิกอีกด้วย
คาลเซินได้อันดับหนึ่งในกลุ่ม C ของการแข่งขันหมากรุกคอร์รัส หลังจากที่เขาอายุ 13 ปีไม่นาน และได้รับตำแหน่งแกรนด์มาสเตอร์ในอีกไม่กี่เดือนต่อมา เมื่ออายุ 15 ปี เขาชนะการแข่งขันชิงแชมป์นอร์เวย์หมากรุกสากล และเมื่ออายุ 17 ปี เขาได้เข้าร่วมกลุ่มผู้เข้าแข่งขันระดับสูงแห่งคอร์รัส เขาทำระดับเรตติงได้มากกว่า 2800 เมื่ออายุ 18 ปี ซึ่งอายุน้อยที่สุดในเวลานั้น ใน ค.ศ. 2010 ขณะมีอายุ 19 ปี เขามาถึงอันดับที่ 1 ในการจัดอันดับโลก FIDE ซึ่งถือเป็นบุคคลที่ถึงอันดับที่ 1 ที่มีอายุน้อยที่สุด
คาลเซินกลายเป็นแชมป์หมากรุกโลกใน ค.ศ. 2013 โดยเอาชนะวิศวนาถัน อานันท์ เขาครองตำแหน่งของเขาร่วมกับอานันท์ในปีถัดไปและชนะทั้งแชมป์โลกหมากรุกสากลประเภทแรพิด 2014 และแชมป์โลกหมากรุกสากลประเภทบลิตซ์ กลายเป็นผู้เล่นคนแรกที่คว้าแชมป์ทั้งสามรายการพร้อมกัน และเกิดขึ้นอีกครั้งใน ค.ศ. 2019 และ 2022 เขาครอบครองตำแหน่งแชมป์โลกหมากรุกสากลประเภทคลาสสิกร่วมกับเซอร์เกย์ คาร์ยากิน ใน ค.ศ. 2016, ฟาบีอาโน การูอานา ใน ค.ศ. 2018 และยาน เนปอมนียชต์ชิย ใน ค.ศ. 2021 คาลเซินปฏิเสธที่จะแข่งขันเพื่อรักษาตำแหน่งแชมป์โลกต่อกับเนปอมนียชต์ชิยใน ค.ศ. 2023
คาลเซินเป็นที่รู้จักจากรูปแบบการเล่นแบบโจมตีตั้งแต่วัยรุ่น นับตั้งแต่นั้นเป็นต้นมา คาลเซินก็ได้พัฒนาเป็นผู้เล่นในระดับสากล เขาใช้การเปิดที่หลากหลายเพื่อทำให้คู่ต่อสู้เตรียมรับมือกับเขาได้ยากขึ้น และลดโอกาสการใช้คอมพิวเตอร์ประมวลผลก่อนเกม
พิพิธภัณฑสถานแห่งชาติยูเครน เชียร์โนบีล

| --- | --- |
Український національний музей «Чорнобиль»
ด้านหน้าพิพิธภัณฑ์และนิทรรศการกลางแจ้งของยานพาหนะที่หน่วยเก็บกวาดเคยใช้
ที่ตั้งในประเทศยูเครน
ก่อตั้ง: 25 เมษายน พ.ศ. 2535
ที่ตั้ง: เลขที่ 1 ซอยคอรือวา เคียฟ ยูเครน
พิกัดภูมิศาสตร์: 50°27′59″N 30°31′02″E﻿ / ﻿50.466389°N 30.517222°E﻿ / 50.466389; 30.517222
ขนาดผลงาน: มากกว่า 7,000 ชิ้น
เว็บไซต์: www.chornobylmuseum.kiev.ua
พิพิธภัณฑสถานแห่งชาติยูเครน เชียร์โนบีล (ยูเครน: Украї́нський націона́льний музе́й «Чорно́биль») เป็นพิพิธภัณฑ์ประวัติศาสตร์ในกรุงเคียฟ ประเทศยูเครน สร้างขึ้นเพื่ออุทิศให้กับภัยพิบัติเชียร์โนบีลใน พ.ศ. 2529 และผลที่ตามมา เป็นที่เก็บรวบรวมสื่อภาพ สิ่งของ แบบจำลองขนาด และสิ่งของเป็นตัวแทนอื่น ๆ มากมาย ซึ่งออกแบบมาเพื่อให้ความรู้แก่สาธารณชนเกี่ยวกับแง่มุมต่าง ๆ ของภัยพิบัติครั้งนี้ หลายนิทรรศการบรรยายถึงความก้าวหน้าทางเทคนิคของอุบัติเหตุครั้งนี้ และยังมีอีกหลายพื้นที่ที่อุทิศให้กับการสูญเสียชีวิตและผลกระทบทางวัฒนธรรมจากภัยพิบัติครั้งนี้
พิพิธภัณฑ์แห่งนี้ตั้งอยู่ในอาคารสมัยต้นคริสต์ศตวรรษที่ 20 ซึ่งเดิมเคยเป็นหน่วยดับเพลิง และได้รับบริจาคใน พ.ศ. 2535 โดยหน่วยป้องกันอัคคีภัยของรัฐ
หนังสือรำลึกผู้เก็บกวาด

พิพิธภัณฑ์แห่งนี้สนับสนุน "หนังสือรำลึก" (Кни́га па́м'яті) ซึ่งเป็นฐานข้อมูลออนไลน์เฉพาะของผู้เก็บกวาด (เจ้าหน้าที่จัดการภัยพิบัติเชอร์โนบิลซึ่งบางคนสละชีวิต) โดยนำเสนอเพจส่วนบุคคลพร้อมรูปภาพและสารสนเทศโดยย่อเกี่ยวกับข้อมูลที่พวกเขาป้อน ช่องข้อมูลประกอบด้วย "ความเสียหายจากรังสีที่ได้รับ", "กิจกรรมเก็บกวาด" และ "ชะตากรรมที่ตามมา" โครงการนี้เริ่มต้นใน พ.ศ. 2540 โดยมีรายการมากกว่า 5,000 รายการ ณ เดือนกุมภาพันธ์ พ.ศ. 2556 ขณะนี้ฐานข้อมูลมีให้บริการเป็นภาษายูเครนเท่านั้น "หนังสือรำลึก" นี้ไม่ใช่ทั้งฐานข้อมูลเดียว ฐานข้อมูลสมบูรณ์ หรือเป็นฐานข้อมูลทางการว่าด้วยผู้เก็บกวาด แต่อาจเป็นเพียงฐานข้อมูลเดียวที่เปิดสู่สาธารณชนผ่านทางเว็บไซต์
เงินทุนและผู้อุปถัมภ์

พิพิธภัณฑ์แห่งนี้ก่อตั้งและได้รับการสนับสนุนจากรัฐบาลยูเครนและหน่วยงานท้องถิ่นของเคียฟ การบริจาคของภาคเอกชนและต่างประเทศก็เป็นเรื่องปกติเช่นกัน โดยเฉพาะอย่างยิ่งพิพิธภัณฑ์แห่งนี้ได้รับทุนสนับสนุนจากรัฐบาลญี่ปุ่น
ภาษาต่างประเทศที่จัดเตรียมให้

อาจมีการจัดทัวร์นำเที่ยวเป็นภาษาอังกฤษและภาษาตะวันตกอื่น ๆ และป้ายนิทรรศการหลายป้ายได้รับการแปลเป็นภาษาอังกฤษแล้ว เสียงที่บันทึกได้รับการแปลเป็นภาษาอังกฤษและภาษาอื่น ๆ
ที่ตั้งและการเข้าถึงการขนส่งสาธารณะ

พิพิธภัณฑ์แห่งนี้ตั้งอยู่ที่เลขที่ 1 ซอยคอรือวา ในย่านปอดิลอันเก่าแก่ใจกลางเมือง
สถานีรถไฟใต้ดินเคียฟที่ใกล้ที่สุดคือสถานีกอนตรักตอวาปลอชชาบนจัตุรัสกอนตรักตอวา ซึ่งมีป้ายจอดรถราง รถบัส และเส้นทางรถตู้โดยสารของเคียฟหลายแห่ง ที่จอดรถบริเวณใกล้พิพิธภัณฑ์มีจำกัดมาก
ดูเพิ่ม

โรงไฟฟ้านิวเคลียร์เชียร์โนบีล
แหล่งข้อมูลอื่น

Official website
National Chernobyl Museum เก็บถาวร 2014-01-08 ที่ เวย์แบ็กแมชชีน - museum page on the PRIPYAT.com community
Ukraine.com listing
Kyiv: Chernobyl Museum - article in TripAdvisor
มัชนู กา ติลลา

| มัชนู กา ติลลา นิวอรุณนคร, ซัมเยลิง |
| --- | --- |
ย่าน
วัดทิเบตแห่งหนึ่งในนิวอรุณนคร
ที่ตั้งในเดลี
พิกัด:  28°42′05″N 77°13′41″E﻿ / ﻿28.70137°N 77.22816°E﻿ / 28.70137; 77.22816
ประเทศ:  อินเดีย
รัฐ: เดลี
อำเภอ: เดลีเหนือ
ตั้ง: 1960
ประชากร (2000)
 • ทั้งหมด: 2,500 คน
เขตเวลา: UTC+5:30 (IST)
รหัสพื้นที่: +91 11
มัชนู กา ติลลา (ฮินดี: मजनू का तिल्ला; Majnu-ka-tilla) เป็นอาณานิคมและย่านในเดลี ประเทศอินเดีย ตั้งขึ้นในราวปี 1950 ชื่อทางการของอาณานิคมคือ นิวอรุณนครโคโลนี (อังกฤษ: New Aruna Nagar Colony) และชื่ออื่น ๆ เช่น ชุงตาวน์ (Chungtown) หรือ ซัมเยลิง (Samyeling) ตั้งอยูริมแม่น้ำยมุนา ใกล้กับประตูกัศมีรี ย่านมัชนู กา ติลลา ได้รับการเรียกขานว่าเป็น "ทิเบตน้อย" ของเดลี จากจำนวนผู้อยู่อาศัยจำนวนมากในอาณานิคมที่เป็นผู้ลี้ภัยจากทิเบต
ในช่วงปี 1959 เกิดการก่อการกำเริบในทิเบต นับจากนั้นได้มีขาวทิเบตอพยพมาตั้งรกรากอยู่ในย่านนี้เริ่มตั้งแต่ปี 1959-60 ในขณะที่องค์ทาไลลามะที่ 14 เสด็จลี้ภัยไปอยู่ที่ธรรมศาลา ชาวทิเบตที่อพยพมาตั้งรกรากเริ่มต้นจากการตั้งค่ายริมถนนใกล้แม่น้ำยมุนา กระทั่งในปี 1960 รัฐบาลได้จัดสรรพื้นที่ที่อยู่อาศัยให้กับชาวทิเบตลี้ภัยในมัชนู กา ติลลา และหลังเกิดสงครามระหว่างจีนกับอินเดียในปี 1962 ผู้ลี้ภัยชาวทิเบตจำนวนมากที่เคยลี้ภัยอยู่ตามแนวชายแดนจีน-อินเดีย ต้องย้ายมาอาศัยที่นี่
มัสยิดซันจักลาร์

มัสยิดซันจักลาร์ (ตุรกี: Sancaklar Camii) ตั้งอยู่ในเขตบือยึกเชกเมแจ ชานเมืองอิสตันบูล ประเทศตุรกี ได้รับการออกแบบโดยสถาปนิกแอมเร อาโรลัท สร้างเสร็จใน พ.ศ. 2555 และได้รับรางวัลสิ่งก่อสร้างทางศาสนาประจำปี พ.ศ. 2558 จากอาร์กเดลี
ใน พ.ศ. 2561 แมรี เบียร์ด นักศิลปะคลาสสิก กล่าวในรายการสารคดีชุด ซิวิไลเซชันส์ ของบีบีซีว่า มัสยิดซันจักลาร์เป็น "หนึ่งในการสร้างสรรค์ทางศาสนาที่โดดเด่นที่สุดในสมัยใหม่" และเป็น "หนึ่งในมัสยิดที่น่าทึ่งที่สุดในโลก"
ฟาร์รัน ฌุกกลา

| 0 | 1 | 2 | 3 |
| --- | --- | --- | --- |
 ฌุกกลาขณะลงเล่นให้กับซันตันเดร็วในปี ค.ศ. 2019
ข้อมูลส่วนตัว
ชื่อเต็ม:  ฟาร์รัน ฌุกกลา บลัง
วันเกิด:   (1999-02-01) 1 กุมภาพันธ์ ค.ศ. 1999 (25 ปี)
สถานที่เกิด:  ซันฌูลิอาดาบิลาตอร์ตา สเปน
ส่วนสูง:  1.75 เมตร (5 ฟุต 9 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  บาร์เซโลนา เบ
หมายเลข:  9
สโมสรเยาวชน
:  ซันฌูลิอาดาบิลาตอร์ตา
:  บิกริวปริเม
2012–2017:  อัสปัญญ็อล
สโมสรอาชีพ*
| ปี |  ทีม |  ลงเล่น |  (ประตู) |
| 2017–2021 |  อัสปัญญ็อล เบ |  52 |  (12) |
| 2017 |  → ซันตันเดร็ว (ยืมตัว) |  4 |  (1) |
| 2018 |  → บาเลนเซีย (ยืมตัว) |  0 |  (0) |
| 2018–2019 |  → ซันตันเดร็ว (ยืมตัว) |  39 |  (7) |
| 2021– |  บาร์เซโลนา เบ |  23 |  (10) |
| 2021–2022 |  บาร์เซโลนา |  6 |  (1) |
| 2022– |  กลึบบรึคเคอ กาเฟ |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 02:51, 9 กรกฎาคม ค.ศ. 2022 (UTC+7)
ฟาร์รัน ฌุกกลา บลัง (กาตาลา: Ferran Jutglà Blanch; เกิด 1 กุมภาพันธ์ ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับกลึบบรึคเคอ กาเฟ สโมสรในเบลเจียนเฟิสต์ดิวิชัน เอ
สโมสรอาชีพ > ชีวิตช่วงแรก

ฌุกกลาเกิดในบาร์เซโลนา แคว้นกาตาลุญญา เขาเข้าร่วมทีมเยาวชนของอัสปัญญ็อล ในปี ค.ศ. 2012 หลังจากเป็นตัวแทนของทีมซันฌูลิอาดาบิลาตอร์ตา และบิกริวปริเม เขาออกจากสโมสรเดิมในปี 2015 และต่อมาได้เล่นให้กับ UE Vic และ UD Unificación Bellvitge ก่อนที่จะเซ็นสัญญายืมตัวร่วมทีมอูเอ ซันตันเดร็ว ในปี ค.ศ. 2017
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ซันตันเดร็ว | 2017–18 | เตร์เซราดิบิซิออน | 8 | 1 | — | — | — | — | — | — | 8 | 1 |
| ซันตันเดร็ว | 2018–19 | เตร์เซราดิบิซิออน | 39 | 7 | 4 | 0 | — | — | 4 | 2 | 47 | 9 |
| อัสปัญญ็อล เบ | 2019–20 | เซกุนดาดิบิซิออน เบ | 24 | 7 | — | — | — | — | — | — | 24 | 7 |
| อัสปัญญ็อล เบ | 2020–21 | เซกุนดาดิบิซิออน เบ | 28 | 5 | — | — | — | — | — | — | 28 | 5 |
| อัสปัญญ็อล เบ | รวม | รวม | 52 | 12 | — | — | — | — | — | — | 52 | 12 |
| บาร์เซโลนา เบ | 2021–22 | ปริเมราดิบิซิออนเอร์เรเฟฟ | 15 | 4 | — | — | — | — | — | — | 15 | 4 |
| บาร์เซโลนา | 2021–22 | ลาลิกา | 6 | 1 | 2 | 1 | 0 | 0 | 1 | 0 | 9 | 2 |
| บาร์เซโลนา | รวม | รวม | 38 | 20 | 2 | 1 | 0 | 0 | 1 | 0 | 41 | 21 |
| กลึบบรึคเคอ กาเฟ | 2022–23 | เบลเจียนโปรลีก | 4 | 2 | 0 | 0 | 0 | 0 | 1 | 0 | 4 | 2 |
| รวมทั้งหมด | รวมทั้งหมด | รวมทั้งหมด | 140 | 42 | 6 | 1 | 0 | 0 | 2 | 0 | 148 | 43 |
↑  ลงเล่นในโกปาเดลเรย์
↑  ลงเล่นในโกปากาตาลุญญา
↑  ลงเล่นในซูเปร์โกปาเอเอสปัญญา
↑  ลงเล่นในเบลเจียนซูเปอร์คัพ
เกียรติประวัติ

กลึบบรึคเคอ
เบลเจียนซูเปอร์คัพ: 2022
แหล่งข้อมูลอื่น

ประวัติของ ฟาร์รัน ฌุกกลา ที่ BDFutbol
ข้อมูลของ ฟาร์รัน ฌุกกลา ที่ ซ็อกเกอร์เวย์
มหาวิทยาลัยอิสระแห่งบาร์เซโลนา

| --- | --- |

ชื่อย่อ: UAB
คติพจน์: L'aposta pel coneixement i la innovació  (ลงทุนเพื่อภูมิปัญญาและนวัตกรรม)
ประเภท: สถาบันอุดมศึกษาของรัฐบาล
สถาปนา: ค.ศ. 1968
ที่ตั้ง:  เบยาเตรา บาร์เซโลนา ประเทศสเปน
เว็บไซต์: www.uab.cat
ปฏิมากรรม ในบริเวณของมหาวิทยาลัย
มหาวิทยาลัยอิสระแห่งบาร์เซโลนา (อังกฤษ: Autonomous University of Barcelona; กาตาลา: Universitat Autònoma de Barcelona; สเปน: Universidad Autónoma de Barcelona) ได้รับการสถาปนาขึ้นในปี ค.ศ. 1968 โดยมีวิทยาเขตหลักคือเบยาเตรา ซึ่งอยูที่หุบเขาทางตะว้นตกของเมืองบาร์เซโลนา มหาวิทยาลัยเปิดสอน 77 หลักสูตร บัณฑิตศึกษา 328 หลักสูตร และปริญญาเอก 90 หลักสูตร มีนักศึกษาทั้งหมด 37,166 คน และอาจารย์ 3,262 คน
แหล่งข้อมูลอื่น

เว็บไซต์ทางการ
มันแรซา

| มันแรซา |
| --- | --- |
เมือง
มหาวิหารซันตามาริอาดาลาแซ็ว
   ธง ตราอาร์ม
มันแรซาที่ตั้งเมืองมันแรซาในแคว้นกาตาลุญญาแสดงแผนที่แคว้นกาตาลุญญามันแรซาที่ตั้งเมืองมันแรซาในประเทศสเปนแสดงแผนที่สเปน
พิกัด: 41°43′46″N 1°49′38″E﻿ / ﻿41.72944°N 1.82722°E﻿ / 41.72944; 1.82722
ประเทศ:  สเปน
แคว้น:  แคว้นกาตาลุญญา
จังหวัด: บาร์เซโลนา
โกมาร์กา: บาเฌิส
การปกครอง
 • นายกเทศมนตรี: บาลันตี ฌุญเญ็น โตร์รัส (ค.ศ. 2015) (CiU)
พื้นที่
 • ทั้งหมด: 41.6 ตร.กม. (16.1 ตร.ไมล์)
ความสูง: 238 เมตร (781 ฟุต)
ประชากร (2018)
 • ทั้งหมด: 76,250 คน
 • ความหนาแน่น: 1,800 คน/ตร.กม. (4,700 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
ภูมิอากาศ: Cfa
เว็บไซต์: manresa.cat
มันแรซา (กาตาลา: Manresa) หรือ มันเรซา (สเปน: Manresa) เป็นเมืองหลักของโกมาร์กาบาเฌิส ตั้งอยู่ริมฝั่งแม่น้ำการ์ดาเนบริเวณตอนกลางของแคว้นกาตาลุญญา ประเทศสเปน เป็นเขตอุตสาหกรรมสิ่งทอ โลหะ และแก้ว บ้านเรือนในเมืองกระจายตัวรอบ ๆ มหาวิหารซันตามาริอาดาลาแซ็ว นักบุญอิกเนเชียสแห่งโลโยลาหยุดพักเพื่อสวดภาวนาในเมืองนี้ระหว่างทางกลับจากทิวเขามุนซาร์รัตใน ค.ศ. 1522 นอกจากนี้ยังเข้าไปอยู่ในถ้ำใกล้กับเมืองเป็นเวลาหนึ่งปี เพื่อสวดภาวนาและใช้โทษบาป ดังนั้น มันแรซาจึงเป็นหนึ่งในสถานที่แสวงบุญสำหรับชาวคาทอลิก
ระหว่างการบุกยึดครองของนโปเลียน กองกำลังอาสาสมัครของมันแรซาเอาชนะกองทัพฝรั่งเศสได้ในช่องเขาอัลบรุก (เดือนมิถุนายน ค.ศ. 1808) แต่ฝรั่งเศสก็เผาและทำลายหลายส่วนของเมืองขณะถอนทัพออกไป หลังจากขับไล่กองทัพของนโปเลียนออกไปแล้ว ชาวมันแรซาก็สร้างเมืองขึ้นมาใหม่จากซากปรักหักพัง
ฟุตบอลทีมชาติกาตาลุญญา

ฟุตบอลทีมชาติกาตาลุญญา (กาตาลา: Selecció de futbol de Catalunya) เป็นตัวแทนทีมฟุตบอลจากแคว้นกาตาลุญญา อยู่ภายใต้การดูแลของสหพันธ์ฟุตบอลกาตาลา  (Federació Catalana de Futbol)
ผู้เล่นชุดปัจจุบัน

ข้อมูล ณ วันที่ 25 มีนาคม ค.ศ. 2019
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 13 | 1GK | เอดการ์ บาดิอา |  (1992-02-12) 12 กุมภาพันธ์ ค.ศ. 1992 (32 ปี) | 2 | 0 |  เอลเช |
| 1 | 1GK | อิซาอัก เบเซร์รา |  (1988-06-18) 18 มิถุนายน ค.ศ. 1988 (36 ปี) | 1 | 0 |  กอร์โดบา |


| 5 | 2DF | มาร์ก บาร์ตรา |  (1991-01-15) 15 มกราคม ค.ศ. 1991 (33 ปี) | 6 | 0 |  เบติส |
| 2 | 2DF | มาร์ติน มอนโตยา |  (1991-04-14) 14 เมษายน ค.ศ. 1991 (33 ปี) | 6 | 0 |  ไบรตันแอนด์โฮฟอัลเบียน |
| 11 | 2DF | อะเล็ช บิดัล |  (1989-08-21) 21 สิงหาคม ค.ศ. 1989 (35 ปี) | 4 | 0 |  อาลาเบส |
| 12 | 2DF | ดิดัก บิลา |  (1989-06-09) 9 มิถุนายน ค.ศ. 1989 (35 ปี) | 3 | 0 |  อัสปัญญ็อล |
| 20 | 2DF | มาร์ก มูนิเอซา |  (1992-03-27) 27 มีนาคม ค.ศ. 1992 (32 ปี) | 2 | 0 |  อัลอะรอบี |
| 17 | 2DF | มาร์ก กูกูเรยา |  (1998-07-22) 22 กรกฎาคม ค.ศ. 1998 (26 ปี) | 1 | 0 |  เฆตาเฟ |

| 4 | 3MF | บิกตอร์ ซันเชซ |  (1987-09-08) 8 กันยายน ค.ศ. 1987 (37 ปี) | 4 | 0 |  อัสปัญญ็อล |
| 8 | 3MF | เปรา ป็อนส์ |  (1993-02-20) 20 กุมภาพันธ์ ค.ศ. 1993 (31 ปี) | 2 | 0 |  อาลาเบส |
| 15 | 3MF | ฌูอัน ฌูร์ดัน |  (1994-07-06) 6 กรกฎาคม ค.ศ. 1994 (30 ปี) | 2 | 0 |  เซบิยา |
| 6 | 3MF | อาเล็กส์ กราแน็ลย์ |  (1988-08-02) 2 สิงหาคม ค.ศ. 1988 (36 ปี) | 1 | 0 |  ฌิโรนา |
| 18 | 3MF | อูรีออล รูเมว |  (1991-09-24) 24 กันยายน ค.ศ. 1991 (33 ปี) | 1 | 0 |  เซาแทมป์ตัน |
| 21 | 3MF | อะเล็ช การ์ซิอา |  (1997-06-28) 28 มิถุนายน ค.ศ. 1997 (27 ปี) | 1 | 0 |  รัวยาแล็กแซลมูครง |
| 14 | 3MF | โอสการ์ เมเลนโด |  (1997-08-23) 23 สิงหาคม ค.ศ. 1997 (27 ปี) | 1 | 0 |  อัสปัญญ็อล |
| 23 | 3MF | ริกี ปุตช์ |  (1999-08-13) 13 สิงหาคม ค.ศ. 1999 (25 ปี) | 1 | 0 |  บาร์เซโลนา เบ |

| 9 | 4FW | เซร์ฆิโอ การ์ซิอา (กัปตัน) |  (1983-06-09) 9 มิถุนายน ค.ศ. 1983 (41 ปี) | 15 | 9 |  อัสปัญญ็อล |
| 10 | 4FW | โบยัน |  (1990-08-20) 20 สิงหาคม ค.ศ. 1990 (34 ปี) | 8 | 7 |  มอนทรีออลอิมแพกต์ |
| 19 | 4FW | ฆาบิ ปัวโด |  (1998-05-25) 25 พฤษภาคม ค.ศ. 1998 (26 ปี) | 1 | 1 |  ซาราโกซา |
| 22 | 4FW | เปรา มิลยา |  (1992-09-23) 23 กันยายน ค.ศ. 1992 (32 ปี) | 1 | 0 |  เอลเช |
| 7 | 4FW | มาร์ก การ์โดนา |  (1995-07-08) 8 กรกฎาคม ค.ศ. 1995 (29 ปี) | 1 | 0 |  โอซาซูนา |
ดูเพิ่ม

กัมปิอูนัดดากาตาลุญญาดาฟุดบ็อล
แหล่งข้อมูลอื่น

Catalonia Football Federation
Results at rsssf.com
Detailed results at www.futcat.org/html
List of games at www.esportcatala.cat
Copa Príncep d'Astúries
| ด ค กฟุตบอลทีมชาติที่ไม่ได้เป็นสมาชิกฟีฟ่า |
| --- | --- |
UEFA Regions' Cup · Island Games · ConIFA World Football Cup · ConIFA European Football Cup · Viva World Cup · FIFI Wild Cup
ได้รับการอนุมัติจากสมาคมในประเทศ:  ประเทศบาสก์  เบรอตาญ  กาตาลุญญา  คอร์ซิกา  Frøya  กาลิเซีย  โกโซ  กรีนแลนด์  เจอร์ซีย์  มินอร์กา  มอเรเวีย  ปีเยมอนเต  พรอว็องส์  โรดส์  ซาร์เดญญา  ไซลีเซีย*  Lower Silesia  เวเนโต  วาลิสและฟูตูนา*  แซนซิบาร์ 
ไม่ได้รับการอนุมัติจากสมาคมในประเทศ:  นากอร์โน-คาราบัค  Carpathia  Crimean Tatars  นอร์เทิร์นไซปรัส  Ellan Vannin  Padania  โซมาลีแลนด์ 
พลัดถิ่น [ถูกเนรเทศ]:  Arameans Suryoye  Barawa  กลุ่มเกาะชากอส  ดาร์ฟูร์  Japanese Koreans  ปัญจาบ  ทมิฬอีแลม  ทิเบต 
รัฐเอกราชขนาดเล็ก:  โมนาโก  นาอูรู*  นครรัฐวาติกัน 
ในอดีตไม่ได้เป็นสมาชิกทางการ:  หมู่เกาะแฟโร  ยิบรอลตาร์  คอซอวอ 
* – สถานะไม่แน่นอน
พระเจ้าสเวนที่ 2 แห่งเดนมาร์ก

พระเจ้าสเวนที่ 2 แห่งเดนมาร์ก (ภาษานอร์สเก่า: Sveinn Ástríðarson, เดนมาร์ก: Svend Estridsen) (ราว ค.ศ. 1019 - 28 เมษายน ค.ศ. 1076) ทรงเป็นพระมหากษัตริย์แห่งเดนมาร์กตั้งแต่ค.ศ. 1047 จนกระทั่งพระองค์สวรรคตในค.ศ. 1076 พระองค์เป็นบุตรชายในอูล์ฟ ทอร์กิลส์สันและเจ้าหญิงแอสตริด สเวนสแด็ทเทอร์ ทรงเป็นพระราชนัดดาในพระเจ้าสเวน ฟอร์กเบียร์ดผ่านทางสายพระราชชนนี พระองค์อภิเษกสมรสสามครั้ง และเป็นพระราชบิดาของพระราชบุตร 20 พระองค์ ซึ่งส่วนใหญ่เป็นบุตรนอกสมรส พระโอรสนอกสมรส 5 พระองค์ได้ครองราชย์เป็นพระมหากษัตริย์แห่งเดนมาร์ก ได้แก่ พระเจ้าฮารัลด์ที่ 3, พระเจ้าคนุตที่ 4, พระเจ้าโอลาฟที่ 1, พระเจ้าอีริคที่ 1 และพระเจ้านีลส์
พระองค์เป็นพระมหากษัตริย์ที่มีความกล้าหาญในการสู้รบ แต่ไม่ทรงประสบความสำเร็จมากนักในฐานะผู้บัญชาการทหาร  โครงกระดูกของพระองค์เผยให้เห็นว่าทรงเป็นบุรุษร่างสูงที่มีร่างใหญ่แข็งแรงแต่ทรงเดินกะเผลก
พระราชประวัติ > สืบราชบัลลังก์

สเวนประสูติในอังกฤษ เป็นบุตรชายในอูล์ฟ ทอร์กิลส์สันและเจ้าหญิงแอสตริด สเวนสแด็ทเทอร์ ซึ่งเจ้าหญิงเป็นพระราชธิดาในพระเจ้าสเวน ฟอร์กเบียร์ด และเป็นพระภคินีในพระเจ้าฮารัลด์ที่ 2 แห่งเดนมาร์กและพระเจ้าคนุตมหาราช สเวนเติบโตเป็นผู้นำกองทัพและรับใช้พระเจ้าอานุนด์ ยาค็อบแห่งสวีเดนในชั่วระยะหนึ่ง สเวนปล้นสะดมพื้นที่สามเหลี่ยมปากแม่น้ำเอ็ลเบอ-เวเซอร์ในปีค.ศ. 1040 แต่ถูกจับกุมโดยอาร์กบิชอปแห่งฮัมบูร์ก-เบรเมิน ซึ่งปล่อยตัวเขาหลังจากนั้นไม่นาน
สเวนได้รับการแต่งตั้งให้เป็น ยาร์ล ในรัชกาลของพระเจ้าฮาร์ธาคนุต (ซึ่งสเวนเป็นพระญาติของพระองค์) และทรงให้สเวนระดมกองทัพต่อต้านนอร์เวย์เพื่อพระองค์ แต่สุดท้ายกองทัพก็ถูกโจมตีอย่างย่อยยับโดยพระเจ้ามักนุสที่ 1 แห่งนอร์เวย์ เมื่อกษัตริย์ฮาร์ธาคนุตสวรรคตใน ค.ศ. 1042 กษัตริย์มักนุสได้อ้างสิทธิในราชบัลลังก์เดนมาร์ก และทรงแต่งตั้งให้สเวนเป็น "ยาร์ล" แห่งจัตแลนด์ ในค.ศ. 1043 สเวนได้ก่อกบฏและสู้รบกับกษัตริย์มักนุสที่ยุทธการลีร์สคอฟฮีธในเฮอเดอบี ซึ่งปัจจุบันอยู่ใกล้ชายแดนเดนมาร์กและเยอรมนี สเวนได้รับชื่อเสียงอย่างมากในชัยชนะที่ลีร์สคอฟฮีธ และทรงให้ขุนนางเดนมาร์กประกอบพิธีราชาภิเษกให้พระองค์ที่วีบอร์กในจัตแลนด์ แต่กษัตริย์สเวนทรงพ่ายแพ้กษัตริย์มักนุสหลายครั้ง พระองค์จึงเสด็จลี้ภัยไปยังสวีเดน พระองค์เสด็จกลับมาในที่สุดและตั้งฐานทัพที่แคว้นสคาเนีย
สงครามระหว่างกษัตริย์สเวนและกษัตริย์มักนุสกินเวลาถึงค.ศ. 1045 เมื่อสมเด็จน้าของกษัตริย์มักนุสคือ ฮารัลด์ ฮาร์ดราดากลับมายังนอร์เวย์หลังจากลี้ภัย ฮารัลด์ร่วมกองทัพกับกษัตริย์สเวน ดังนั้นกษัตริย์มักนุสต้องทรงยอมแบ่งปันพระราชบัลลังก์ให้สมเด็จน้าฮารัลด์ ในปีค.ศ. 1047 กษัตริย์มักนุสเสด็จสวรรคต ทรงกล่าวบนพระะแท่นบรรทมก่อนสวรรคตว่า ให้แบ่งอาณาจักรของพระองค์ โดยฮารัลด์จะได้ราชบัลลังก์นอร์เวย์ ส่วนสเวนจะได้ราชบัลลังก์เดนมาร์ก เมื่อทราบข่าวการสวรรคตของกษัตริย์มักนุส กษัตริย์สเวนทรงตรัสว่า "ตอนนี้ขอพระเจ้าช่วยข้าฯ ด้วย ข้าฯ จะไม่ยอมโรยราต่อแผ่นดินเดนมาร์ก"
พระราชประวัติ > ความแตกร้าวกับกษัตริย์ฮารัลด์ ฮาร์ดราดา

กษัตริย์ฮารัลด์ไม่ทรงพอพระทัยที่ต้องสละสิทธิในเดนมาร์ก พระองค์เข้าโจมตีกษัตริย์สเวนและทำสงครามอย่างยาวนาน กษัตริย์ฮารัลด์ปล้นสะดมเฮอเดอบีใน ค.ศ. 1050 และยังเข้าปล้นออร์ฮูส กษัตริย์สเวนเกือบจับตัวกษัตริย์ฮารัลด์ได้ใน ค.ศ. 1050 ในตอนที่กษัตริย์ฮารัลด์เข้าโจมตีชายฝั่งจัตแลนด์และบรรทุกสิ่งของและเชลยขึ้นเรือ กองเรือรบของกษัตริย์สเวนตามทันกองเรือของนอร์เวย์ และกษัตริย์ฮารัลด์ทรงสั่งให้ทหารทิ้งสินค้าที่ยึดมา โดยทรงคาดการณ์ว่าชาวเดนส์จะทำการหยุดไล่เก็บสินค้า กษัตริย์สเวนทรงสั่งให้ทหารของพระองค์ไม่ต้องสนใจสินค้าและตามไล่ล่ากษัตริย์ฮารัลด์ จากนั้นกษัตริย์ฮารัลด์ทรงสั่งให้ทหารโยนเชลยลงน้ำ แต่สำหรับประชาชน กษัตริย์สเวนยินดีช่วยพวกเขาและปล่อยให้กษัตริย์ฮารัลด์หลบหนีไปได้ กษัตริย์สเวนเกือบสวรรคตในการต่อสู้ทางเรือที่ยุทธนาวีที่นีซือ บริเวณชายฝั่งฮัลลันด์ใน ค.ศ. 1062 ตามพงศาวดารระบุว่า กษัตริย์ฮารัลด์ทรงยั่วยุให้กษัตริย์สเวนไปเผชิญหน้าเพื่อทำการต่อสู้ครั้งสุดท้ายในสมรภูมิที่เอลฟ์ในฤดูใบไม้ผลิ ค.ศ. 1062 แต่เมื่อกษัตริย์สเวนและกองทัพเดนมาร์กไม่ปรากฏตัว กษัตริย์ฮารัลด์จึงส่งกองทัพส่วนใหญ่กลับนอร์เวย์ โดยเหลือเพียงนักรบมืออาชีพในกองเรือของพระองค์เท่านั้น เมื่อกษัตริย์สเวนมาเผชิญหน้ากับกษัตริย์ฮารัลด์ในที่สุด กองเรือของพระองค์มี 300 ลำ ส่วนกษัตริย์ฮารัลด์มี 150 ลำ กองเรือเผชิญหน้ากันในเวลากลางคืนและการสู้รบดำเนินไปจนถึงเช้า เมื่อชาวเดนส์เสียเปรียบและจะหลบหนี ตามพงศาวดารชัยชนะของนอร์เวย์ครั้งนี้ถูกมองว่าผลงานส่วนใหญ่เป็นของเอิร์ลโฮกุน อีวาร์สัน ผู้ปลดเรือของเขาออกจากปีกเรือของนอร์เวย์และเข้าโจมตีปีกเรือส่วนที่อ่อนแอของเดนมาร์ก สิ่งนี้อาจเป็นตัวช่วยฝ่ายนอร์เวย์ โดยแซ็กโซ แกรมมาติคัสกล่าวถึงว่าเป็นการพลิกกระแสให้นอร์เวย์ได้ชัย กษัตริย์สเวนทรงพยายามหลบหนีออกจากสมรภูมิ พระองค์ลงเทียบท่าที่ชายฝั่งและเสด็จดำเนินไปหยุดที่บ้านของชาวนาหลังหนึ่งเพื่อขออาหารกินจากชาวบ้าน หญิงชาวนาถามพระองค์ว่า "เมื่อคืนมีเสียงดังน่าสยดสยองอะไรขนาดนั้น?" หนึ่งในทหารของกษัตริย์สเวนถามว่า "เจ้าไม่รู้หรือว่ากษัตริย์ทั้งสองพระองค์ต่อสู้กันทั้งคืน?" เธอถามต่อว่า "แล้วใครชนะล่ะ?" ทหารคนนั้นตอบว่า "พวกชาวนอร์เวย์" เธอพูดต่อว่า "ช่างน่าละอายเหลือเกินสำหรับกษัตริย์ของเรา พระองค์เดินกะโผลกกะเผลกแถมยังขี้ขลาดตาขาวเสียอีก" กษัตริย์สเวนสดับดังนั้นทรงตอบว่า "ไม่" "กษัตริย์แห่งเดนมาร์กไม่ขี้ขลาดตาขาวแน่นอน" ทหารนายหนึ่งได้พูดปกป้องพระองค์ว่า "แต่พระองค์โชคไม่ดี และนั่นทำให้พระองค์ไม่ได้ชัยชนะ" ราชองครักษ์ได้นำน้ำและผ้าเช็ดตัวมาให้เหล่าทหารชำระร่างกาย ขณะที่กษัตริย์ทรงเช็ดพระหัตถ์ หญิงชาวนาฉีกทึ้งผ้าที่พระองค์กำลังใช้อยู่และดุพระองค์ว่า "เจ้าควรละอายใจตัวเอง ที่เจ้าใช้ผ้าเช็ดตัวนั้นทั้งผืนคนเดียว" กษัตริย์ทรงตรัสตอบว่า "วันนั้นจะมาถึง วันที่ข้าได้รับอนุญาตจากเจ้าให้ใช้ผ้านี้ได้ทั้งผืน" สามีของหญิงชาวนามอบม้าให้กษัตริย์ และคณะของกษัตริย์สเวนเดินทางตอไปยังเชลลันด์
ต่อมาไม่นาน ชาวนาคนนั้นถูกเรียกตัวไปยังเชลลันด์ และทรงประทานที่ดินให้สำหรับการรับใช้กษัตริย์ แต่ภรรยาของเขายังอยู่ในฮัลลันด์ไม่ได้เดินทางตามมา กษัตริย์สเวนทรงมีชื่อเสียงในด้านความโอบอ้อมอารีและความเมตตาอันเป็นสิ่งที่ช่วยชีวิตพระองค์ได้หลายครั้ง ทำให้พระองค์สามารถชนะใจประชาชนได้ กษัตริย์ฮารัลด์ทรงสละการอ้างสิทธิในราชบัลลังก์เดนมาร์กในค.ศ. 1064 เพื่อแลกเปลี่ยนกับการที่กษัตริย์สเวนทรงยอมรับพระองค์ในฐานะพระมหากษัตริย์นอร์เวย์ จากนั้นกษัตริย์ฮารัลด์ทรงระดมกองทัพเรือเพื่ออ้างสิทธิในตำแหน่งพระมหากษัตริย์อังกฤษและพระองค์ถูกปลงพระชนม์ในยุทธการที่สแตมฟอร์ดบริดจ์
พระราชประวัติ > การกระชับพระราชอำนาจ

กษัตริย์สเวนทรงเชื่อมโยงกับสายสืบราชสันตติวงศ์เดนมาร์กผ่านทางพระราชชนนีของพระองค์ คือ เจ้าหญิงแอสตริด สเวนสแด็ทเทอร์ พระองค์จึงใช้พระสกุลทางพระชนนีว่า "แอสตริดเซน" เพื่อให้ทรงเชื่อมโยงกับพระราชวงศ์เดนมาร์ก พระองค์ยังทรงโปรดให้มีการทำเหรียญกษาปณ์ของพระองค์เอง
กษัตริย์สเวนที่ 2 ทรงพยายามกระชับพระราชอำนาจของพระองค์ผ่านทางคริสตจักรและอำนาจจากต่างชาติ และทรงแสวงหาความเป็นมิตรไมตรีกับสมเด็จพระสันตะปาปาอย่างแข็งขัน พระองค์มีพระราชประสงค์ให้เจ้าชายคนุต มักนุส พระราชโอรสองค์ใหญ่ได้รับการสวมมงกุฎจากพระสันตะปาปา แต่เจ้าชายคนุตกลับสิ้นพระชนม์ในช่วงการเสด็จไปยังโรม พระองค์ประสบความล้มเหลวในการรณรงค์ให้พระเจ้าฮารัลด์ บลูทูท กษัตริย์ที่นับถือคริสต์พระองค์แรกของเดนมาร์กให้ได้รับการชำระให้บริสุทธิ์ กษัตริย์สเวนที่ 2 ทรงเป็นพันธมิตรกับจักรพรรดิไฮน์ริชที่ 3 แห่งจักรวรรดิโรมันอันศักดิ์สิทธิ์ในการสู้รบกับบาลด์วินที่ 5 เคานต์แห่งฟลานเดอส์ใน ค.ศ. 1049 และกษัตริย์สเวนทรงช่วยเหลือพระราชบุตรเขย คือ ก็อตส์ชอล์คแห่งโอบอทริเทสในสงครามกลางเมืองลูทีซี ค.ศ. 1057
หลังจากกษัตริย์ฮารัลด์ ฮาร์ดราดาถูกปลงพระชนม์ในสนามรบ และวิลเลียม ผู้พิชิตได้ยึดครองอังกฤษ กษัตริย์สเวนทรงหันไปสนพระทัยอังกฤษ ที่ครั้งหนึ่งกษัตริย์คนุตมหาราช สมเด็จลุงของพระองค์เคยปกครอง พระองค์จึงทรงร่วมกองทัพกับเอ็ดการ์ เอเธลลิง รัชทายาทองค์สุดท้ายของราชวงศ์ชาวแองโกล-แซกซัน และทรงส่งกองทัพไปโจมตีกษัตริย์วิลเลียมในค.ศ. 1069 แต่หลังจากทรงยึดครองยอร์กได้ กษัตริย์สเวนกลับทรงตกลงรับเงินจากกษัตริย์วิลเลียมเพื่อให้ละทิ้งเอ็ดการ์ ซึ่งลี้ภัยอยู่ในสกอตแลนด์ กษัตริย์สเวนทรงพยายามโจมตีอังกฤษอีกครั้งใน ค.ศ. 1074/1075 แต่ล้มเหลว